CELEX: 32019R0644
Language: sl
Date: 2019-04-15 00:00:00
Title: Izvedbena uredba Komisije (EU) 2019/644 z dne 15. aprila 2019 o uvrstitvi določenega blaga v kombinirano nomenklaturo

25.4.2019   
               
               
                  SL
               
               
                  Uradni list Evropske unije
               
               
                  L 110/4
               
            
         IZVEDBENA UREDBA KOMISIJE (EU) 2019/644
         z dne 15. aprila 2019
         o uvrstitvi določenega blaga v kombinirano nomenklaturo
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
         ob upoštevanju naslednjega:
         
                     (1)
                  
                  
                     Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
                  
               
                     (2)
                  
                  
                     Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
                  
               
                     (3)
                  
                  
                     Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
                  
               
                     (4)
                  
                  
                     Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
                  
               
                     (5)
                  
                  
                     Ukrepi iz te uredbe so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
         
         
            Člen 2
            V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 15. aprila 2019
            
               
                  Za Komisijo
               
               
                  V imenu predsednika
               
               Stephen QUEST
               
                  Generalni direktor
               
               
                  Generalni direktorat za obdavčenje in carinsko unijo
               
            
         
         
            (1)  UL L 269, 10.10.2013, str. 1.
         
            (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
      
         
            PRILOGA
            
                        Opis blaga
                     
                     
                        Uvrstitev
                        (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        Aparat za natančen prenos kapljic tekočine (tako imenovani „upravljalnik tekočine“), ki meri približno 540 × 680 × 930 mm in tehta približno 128 kg.
                        Aparat je sestavljen iz dveh naprav za sprejem mikroplošč (izhodiščne in končne plošče), dveh deionizacijskih krmil in ultrazvočne glave, ki je vgrajena v kompaktno ohišje s kontrolno svetlečo diodo, majhnim prikazovalnikom in gumbom za izjemno stanje.
                        Aparat uporablja metodo akustičnega izločanja kapljic (Acoustic Droplet Ejection), ki uporablja akustično energijo (usmerjene ultrazvočne impulze) za prenos zelo majhnih količin kapljic tekočine z izhodiščne plošče na obrnjeno končno ploščo z izjemno visoko natančnostjo in točnostjo.
                        Sistem prenaša kapljice količine 2,5 nanolitra na odmerek, kar omogoča prenos večjih količin tekočine. Več kapljic se izloči z izhodiščnega mesta do 500-krat na sekundo.
                        Aparat se uporablja pri pripravi vzorcev v laboratorijih za prenos določenih količin reagentov z ene mikroplošče na drugo.
                     
                     
                        8479 89 97 
                     
                     
                        Uvrstitev opredeljujejo splošna pravila 1, 3(b) in 6 za razlago kombinirane nomenklature ter besedilo oznak KN 8479 , 8479 89  in 8479 89 97 .
                        Aparat je sestavljen izdelek v smislu splošnega pravila 3(b) in ga je treba uvrstiti glede na sestavni del, ki določa bistveni značaj izdelka. Čeprav sta merjenje in analiziranje potrebna za zagotovitev natančnega odmerjanja količine tekočine, se za funkcijo, ki določa bistveni značaj aparata, šteje natančno odmerjanje izločenih kapljic z ultrazvokom.
                        Uvrstitev pod tarifno številko 9026  kot instrumenti ali aparati za merjenje ali kontrolo pretoka, nivoja, tlaka ali drugih spremenljivih veličin pri tekočinah ali plinih je izključena, saj sta merjenje in analiziranje pomožni funkciji aparata.
                        Aparat je zato treba uvrstiti pod oznako KN 8479 89 97  kot drugi stroji in mehanske naprave s posebnimi funkcijami, ki niso navedeni in ne zajeti na drugem mestu.